सपा के राष्ट्रीय अध्यक्ष अखिलेश यादव से मुलायम सिंह यादव की नाराजगी खुलकर सामने आयी थी. लेकिन रामगोपाल यादव के जन्मदिन पर अखिलेश ने इसपर मुहर भी लगा दी. गौरतलब है कि रामगोपाल यादव के जन्मदिन पर मुलायम सिंह यादव समारोह में शामिल नहीं हुए थे. अखिलेश यादव ने कार्यकर्ताओं को सम्बोधित करना शुरू किया. उन्होंने मुलायम सिंह यादव के समारोह में शामिल न होने पर असली कारण बताया. अखिलेश ने कहा कि नेताजी (मुलायम सिंह यादव) रामगोपाल यादव से नाराज नहीं हैं. उनकी असली नाराजगी मुझसे है. इसी लिए वो जन्मदिन के अवसर पर आयोजित समारोह में शामिल नहीं हुए. अखिलेश यादव अक्सर ये कहते हुए देखे गए हैं कि उनके पिताजी उनके आदर्श हैं. राजनीति के इस उठापटक भरे खेल में अब बात एक पिता-पुत्र से ऊपर उठ चुकी है. शायद अखिलेश को पार्टी का राष्ट्रीय अध्यक्ष होना मुलायम सिंह यादव को ज्यादा तकलीफ दे रहा है.